TQM วอลุ่มแน่น-พุ่งแรง 7% โบรกฯอัพประมาณการกำไรปีนี้แนะซื้อเป้าสูง 36.75 บ.
TQM วอลุ่มแน่น-พุ่งแรง 7% โบรกฯอัพประมาณการกำไรปีนี้แนะซื้อเป้าสูง 36.75 บ. โดย ณ เวลา 11.26 น. อยู่ที่ระดับ 32.75 บาท บวก 2.25 บาท หรือ 7.38% ด้วยมูลค่าซื้อขาย 121.14 ล้านบาท
23 เม.ย. 2562

ผู้สื่อข่าวรายงานว่า บริษัท ทีคิวเอ็ม คอร์ปอเรชั่น จำกัด (มหาชน) หรือ TQM ณ เวลา 11.26 น. อยู่ที่ระดับ 32.75 บาท บวก 2.25 บาท หรือ 7.38% ด้วยมูลค่าซื้อขาย 121.14 ล้านบาท ราคาหุ้นวิ่งแรงในรอบ 1 เดือน โดยเทียบตั้งแต่หุ้นขึ้นไปทดสอบระดับ 33 บาท เมื่อวันที่ 20 มี.ค.62

บล.บัวหลวง ระบุในบทวิเคราะห์ว่า  TQM: Earnings upgrade on cost reductions มีการปรับประมาณการกำไรปี 2019 ขึ้น 6% เนื่องจากมองว่ากลยุทธ์การควบคุมต้นทุนได้อย่างดีของบริษัทจะทำให้ OPEX ในอนาคตมีการปรับตัวลดลงไปมากกว่าที่มองก่อนหน้า ยังคงประเมินกำไรเติบโตแข็งแกร่งที่ 30% ในปีนี้ ปรับราคาเป้าหมายขึ้นจาก 30 บาทเป็น 36.75 บาทและยังคงคำแนะนำ ซื้อ